รัฐบาลไทย-ข่าวทำเนียบรัฐบาล-กยศ. เผยมีผู้กู้ยืมเพิ่ม 13% จากเดิม 40,790 ล้านบาท เป็น 46,168 ล้านบาท รับชำระหนี้ลดลงจากเดิม 28,540 ล้านบาท เป็น 25,719 ล้านบาท เตรียมนำร่องให้กู้ Reskill Upskill
วันอังคารที่ 19 กันยายน 2566
19/09/2566
กยศ. เผยมีผู้กู้ยืมเพิ่ม 13% จากเดิม 40,790 ล้านบาท เป็น 46,168 ล้านบาท รับชําระหนี้ลดลงจากเดิม 28,540 ล้านบาท เป็น 25,719 ล้านบาท เตรียมนําร่องให้กู้ Reskill Upskill
กยศ. ขยายกรอบวงเงินให้กู้ยืมปีการศึกษา 2566 จากเดิมที่กําหนดไว้ 40,790 ล้านบาท เป็นจํานวน 46,168 ล้านบาท เพื่อรองรับผู้ขอกู้ยืมที่เพิ่มขึ้น และเตรียมนําร่องการกู้ยืมหลักสูตรอาชีพระยะสั้น (Reskill Upskill) ซึ่งคาดว่าจะเริ่มให้กู้ได้ในระยะเวลาอันใกล้นี้
กองทุนเงินให้กู้ยืมเพื่อการศึกษา (กยศ.) ขยายกรอบวงเงินให้กู้ยืมปีการศึกษา 2566 จากเดิมที่กําหนดไว้ 40,790 ล้านบาท เป็นจํานวน 46,168 ล้านบาท เพื่อรองรับผู้ขอกู้ยืมที่เพิ่มขึ้น และเตรียมนําร่องการกู้ยืมหลักสูตรอาชีพระยะสั้น (Reskill Upskill) ซึ่งคาดว่าจะเริ่มให้กู้ได้ในระยะเวลาอันใกล้นี้ เพื่อขยายโอกาสทางการศึกษาตาม พ.ร.บ. กยศ. ฉบับใหม่ โดยในปีนี้มีผลการรับชําระหนี้ 25,719 ล้านบาท (ยอด ณ วันที่ 12 ก.ย. 66) และกองทุนเตรียมทําสัญญาระงับข้อพิพาทก่อนฟ้องและสัญญาปรับโครงสร้างหนี้สําหรับลูกหนี้ก่อนฟ้องและหลังฟ้องทุกกลุ่มในปลายปีนี้
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) ได้เปิดเผยว่า “ขณะนี้คณะกรรมการกองทุนได้มีมติอนุมัติขยายกรอบการให้กู้ยืมในปีการศึกษา 2566 จากเดิมที่กําหนดไว้ 40,790 ล้านบาท เป็นจํานวนเงิน 46,168 ล้านบาท เพื่อรองรับนักเรียน นักศึกษาผู้กู้ยืมจากเดิม 643,256 ราย เนื่องจากมีจํานวนผู้ยื่นขอกู้ยืมเพิ่มขึ้นมากกว่าที่ประมาณการไว้กว่า 117,000 ราย รวมจํานวนผู้กู้ยืมทั้งสิ้น 760,256 ราย และเพื่อเป็นการช่วยเหลือนักเรียน นักศึกษาและผู้ปกครองที่ได้รับผลกระทบทางเศรษฐกิจ นอกจากนั้น กองทุนยังอยู่ระหว่างเตรียมโครงการนําร่องการให้เงินกู้ยืมในหลักสูตร Reskill Upskill โดยนําร่องให้กู้ในกลุ่มโรงเรียนบริบาล เพื่อเป็นการขยายโอกาสในการศึกษาที่หลากหลาย โดยกองทุนคาดว่าจะสามารถเริ่มให้เงินกู้ยืมในหลักสูตรระยะสั้นดังกล่าวได้ในระยะเวลาอันใกล้นี้
ตลอดปีที่ผ่านมา กองทุนได้ดําเนินการแก้ไขปัญหาหนี้ค้างชําระของผู้กู้ยืมอย่างต่อเนื่อง ทั้งนี้ กฎหมายที่ได้แก้ไขใหม่ได้กําหนดให้กองทุนคิดอัตราดอกเบี้ยไม่เกินร้อยละ 1 ต่อปี อัตราเบี้ยปรับกรณีผิดนัดชําระไม่เกินร้อยละ 0.5 ต่อปี ไม่ต้องมีผู้ค้ําประกันในทุกกรณี ปรับลําดับการตัดชําระหนี้ใหม่โดยหักจากเงินต้น ดอกเบี้ย และเบี้ยปรับตามลําดับ รวมถึงผู้กู้ยืมสามารถขอปรับโครงสร้างหนี้ เพื่อขยายระยะเวลาผ่อนชําระหนี้ได้ตามเงื่อนไขที่กองทุนกําหนด สําหรับการปรับโครงสร้างหนี้ตาม พ.ร.บ. กยศ. ใหม่ กองทุนคาดว่าจะเปิดทําสัญญาระงับข้อพิพาทก่อนฟ้องและสัญญาปรับโครงสร้างหนี้สําหรับลูกหนี้ก่อนฟ้องและหลังฟ้องทุกกลุ่มเข้ามาดําเนินการได้ในช่วงปลายปีนี้ และจะปลดภาระผู้ค้ําประกันเมื่อผู้กู้ยืมเงินได้ทําสัญญาปรับโครงสร้างหนี้แล้วเสร็จ
ปัจจุบัน กองทุนได้ให้โอกาสแก่นักเรียน นักศึกษาทั่วประเทศไปแล้วทั้งสิ้น 6.5 ล้านราย เป็นเงินให้กู้ยืมกว่า 734,127 ล้านบาท ประกอบด้วย ผู้กู้ยืมที่อยู่ระหว่างการศึกษา/ปลอดหนี้ 1,138,102 ราย ผู้กู้ยืมที่ชําระหนี้เสร็จสิ้นแล้ว 1,819,051 ราย ผู้กู้ยืมที่อยู่ระหว่างการชําระหนี้ 3,548,923 ราย และผู้กู้ยืมเสียชีวิต/ทุพพลภาพ 71,518 ราย (ข้อมูล ณ วันที่ 31 สิงหาคม 2566) สําหรับภาพรวมการรับชําระหนี้ในปีนี้ กองทุนได้รับชําระเงินคืนจํานวน 25,719 ล้านบาท สําหรับการดําเนินการตามกฎหมายใหม่ดังกล่าว
นอกจากจะช่วยเพิ่มโอกาสทางการศึกษาเพื่อสร้างทุนมนุษย์ในการพัฒนาประเทศแล้ว ยังให้โอกาสแก่ผู้กู้ยืมทุกคนในการผ่อนชําระเงินคืนได้อย่างเหมาะสมและเป็นธรรม เพื่อร่วมส่งต่อโอกาสทางการศึกษาให้แก่น้อง ๆ รุ่นต่อไปอีกด้วย” ผู้จัดการกองทุนฯ กล่าวในที่สุด